**Príloha č.4:**

**„OPIS PREDMETU ZÁKAZKY“**

1. **VYMEDZENIE PREDMETU ZÁKAZKY** 
   1. **Názov :**

„**Nákup pohonných látok a súvisiacich produktov a služieb prostredníctvom palivových kariet (bezhotovostne) a veľkoobchodných dodávok do veľkokapacitných nádrží pre LESY Slovenskej republiky, š.p.**“.

* 1. **Opis predmetu zákazky**

Všeobecné vymedzenie predmetu zákazky: Predmetom tejto zákazky je nákup pohonných látok – nafta motorová podľa normy STN EN 590 veľkoodber do veľkokapacitných nádrží verejného obstarávateľa a na palivové karty a benzín automobilový podľa normy STN EN 228 na palivové karty. Veľkoodber nafty motorovej do veľkokapacitných nádrží verejného obstarávateľa cisternami v množstvách od 1.000 litrov do 20.000 litrov na daňový doklad a pohonné látky dodávané na princípe akceptácie palivovej karty ako prostriedku bezhotovostnej úhrady za odobraté pohonné látky na/vo všetkých čerpacích staniciach/výdajných miestach uchádzača/predávajúceho a jeho zmluvných partnerov vrátane vystavenia a dodania palivových kariet, zúčtovania dodaných pohonných látok, poskytovania súvisiacich služieb spojených s ich dodávkou.

1. Nákup pohonných látok do motorových vozidiel a súvisiacich produktov a služieb prostredníctvom palivových kariet. Súčasťou predmetu zákazky je bezplatné vystavenie a dodanie palivových kariet, ako prostriedku bezhotovostnej úhrady za nákup príslušných častí predmetu zákazky, pričom bezplatné vykonávanie transakcií palivovou kartou musí byť garantované po celú dobu platnosti.
2. Veľkoobchodné dodávky do veľkokapacitných nádrží obstarávateľa v množstvách a lehotách špecifikovaných v samotných objednávkach na základe skutočných potrieb verejného obstarávateľa a jeho organizačných zložiek vrátane dopravy na miesto určené verejným obstarávateľom v minimálnom objeme 1.000 litrov a maximálnom objeme 20.000 litrov na daňový doklad.

**Rozdelenie zákazky na časti**

Zákazka nie je rozdelená na časti. Uchádzač predloží ponuku na celý predmet zákazky.

* 1. **Spoločný slovník obstarávania (CPV)**

09132100-4 benzín bezolovnatý

09134100-8 nafta motorová

* 1. **Predpokladané množstvo alebo rozsah predmetu zákazky**

Predpokladané množstvo alebo rozsah predmetu zákazky vyjadrený v EUR bez DPH:

Predpokladá sa nákup pohonných látok vo finančnom objeme 28.500.000,00 EUR po dobu platnosti rámcovej dohody, t.j. 48 mesiacov.

Predpokladaný odhadovaný rozsah/množstvo PHM spolu cca:

* + - **5.700.000 litrov nafty motorovej veľkoodber do veľkokapacitných nádrží verejného obstarávateľa,**
    - **21.200.000 litrov nafty motorovej na palivové karty na čerpacích staniciach uchádzača/predávajúceho,**
    - **1.300.000 litrov benzín automobilový bezolovnatý na palivové karty na čerpacích staniciach uchádzača/predávajúceho.**

1. **TECHNICKÁ ŠPECIFIKÁCIA PREDMETU ZÁKAZKY**

Podrobné vymedzenie predmetu zákazky

* 1. **Špecifikácia pohonných látok podľa STN:** 
     1. **Nafta motorová** musí spĺňať minimálne funkčné, prevádzkové a technické požiadavky a kvalitatívne parametre v zmysle normy STN EN 590. Nafta motorová musí byť dodávaná na použitie podľa ročných období (podľa medznej teploty filtrovateľnosti; od 15.04. do 30.09. v triede B; od 01.03 do 14.04 a 01.10. do 15.11. v triede D; od 16.11. do 28/29.02. v triede F; pre oblasti s veľmi nízkymi teplotami môže byť vyžadovaná motorová nafta s ešte nižšou medznou teplotou filtrovateľnosti, ako je vyžadované normou).
     2. **Benzín bezolovnatý** s oktánovým číslom 95 musí spĺňať minimálne funkčné, prevádzkové a technické požiadavky a kvalitatívne parametre v zmysle normy STN EN 228. Benzín musí byť dodávaný na použitie podľa ročných období (podľa národnej prílohy k STN EN 228). Letné obdobie od 01.05. do 30.09. v triede prchavosti A; zimné obdobie od 16.11. do 28/29.02 v triede D; prechodné obdobie od 01.03. do 30.04. a 01.10. do 15.11. v triede C1).

* 1. **Nákup pohonných látok nafty motorovej veľkoodber do veľkokapacitných nádrží** podľa normy STN EN 590 do vlastných skladovacích nádrží verejného obstarávateľa, parita dodania: DDP v zmysle podmienok Incoterms 2010.
     + pre odštepné závody Šaštín, Smolenice, Levice, Topoľčianky, Trenčín, Považská Bystrica, Žilina, Námestovo, Liptovský Hrádok, Čierny Balog, Slovenská Ľupča, Žarnovica, Kriváň, Rožňava, Košice, Prešov, Vranov nad Topľou, Sobrance, Odštepný závod lesnej techniky a jeho regionálne strediská, odštepný závod Semenoles Liptovský Hrádok a jeho strediská,
     + odber v množstvách od 1.000 litrov do 20.000 litrov podľa objednávok verejného obstarávateľa,
     + dovoz veľkokapacitnými cisternami, na niektoré miesta malokapacitnými cisternami uchádzača/predávajúceho z dôvodu obmedzeného prístupu k nádržiam verejného obstarávateľa.

Miestom dodania sú skladovacie nádrže pohonných hmôt verejného obstarávateľa umiestnené na území Slovenskej republiky, pričom miestom dodania sa rozumie miesto, kde je takáto nádrž umiestnená a uchádzač je povinný prepraviť požadované množstvo motorovej nafty do týchto skladovacích nádrží autocisternami.

Parita dodania: DDP v zmysle podmienok Incoterms 2010.

Požiadavky verejného obstarávateľa na predmet zákazky:

Čestné vyhlásenie, v ktorom Dodávateľ uvedie, akým spôsobom má zabezpečené skladovacie a dopravné/prepravné kapacity, aké zmluvy má podpísané s príslušnými dodávateľmi a aký vplyv majú tieto na riadne plnenie Zmluvy.

* 1. **Nákup pohonných látok a súvisiacich produktov a služieb** **na palivové karty vo výdajných miestach uchádzača:**

Nákup pohonných látok na princípe akceptácie palivových kariet ako prostriedku bezhotovostnej úhrady nákupu pohonných látok na/vo čerpacích staniciach/výdajných miestach uchádzača vrátane jeho zmluvných partnerov, vrátane poskytovania súvisiacich služieb spojených s nákupom, vystavením a dodávkou palivových kariet, dodávkou a zúčtovaním pohonných látok.

Špecifikácia palivových kariet a požiadaviek na kartový systém:

* + - palivové karty s magnetickým prúžkom, alebo čipom,
    - zabezpečenie palivovej karty PIN kódom,
    - vyžaduje sa bezplatné vydanie palivových kariet verejnému obstarávateľovi/ kupujúcemu (v počtoch určených verejným obstarávateľom/kupujúcim uzavretej za podmienok dohodnutých v rámcovej dohode, ktorá bude výsledkom tohto verejného obstarávania), pri garancii bezplatného vykonávania transakcií s palivovými kartami po celú dobu jej platnosti,
    - vydanie palivových kariet na označenie podľa určenia verejného obstarávateľa,
    - rozdelenie palivových kariet do skupín podľa verejným obstarávateľom definovaného kľúča,
    - bezplatná zmena rozdelenia palivových kariet do skupín kedykoľvek,
    - možnosť stanovenia rôznych limitov čerpania pohonných látok a limitov odobratia doplnkových služieb na palivové karty,
    - dodatočné vydávanie palivových kariet v lehote do 10 dní po obdržaní žiadosti kupujúceho a doručenia záväznej objednávky,
    - možnosť bezplatného zablokovania stratenej palivovej karty kedykoľvek počas plnenia zmluvy (t.j. vrátane víkendov a sviatkov) v lehote do 1 hodiny od nahlásenia, - zobrazenie prehľadu čerpania pohonných látok a/alebo odobratých doplnkových služieb, kedykoľvek v priebehu mesiaca prostredníctvom internetu (prehľad za vybrané obdobie alebo vybranú palivovú kartu),
    - vyhotovenie súhrnnej faktúry za dodané pohonné látky, v členení podľa jednotlivých definovaných skupín, resp. odštepných závodov a vozidiel, ku ktorým sú palivové karty vydané
    - palivové karty musia byť akceptované v zahraničí na/vo čerpacích staniciach/výdajných miestach uchádzača/predávajúceho, resp. jeho zmluvných partnerov,
    - verejný obstarávateľ požaduje fakturáciu za odbery zo sietí čerpacích staníc pracujúcich na rôznych systémoch podľa jednotlivých organizačných zložiek, na ktoré budú jednotlivé karty pridelené,
    - zmena predmetu zákazky zo strany predávajúceho sa nepripúšťa.

Výdajné miesta – čerpacie stanice:

Minimálny zoznam miest čerpacích staníc uchádzača:

Slovenská republika – neoddeliteľnou podmienkou a požiadavkou verejného obstarávateľa na dodávky pohonných látok, je plošné pokrytie celého územia Slovenskej republiky čerpacími stanicami/výdajnými miestami uchádzača (vlastnými a/alebo zmluvnými čerpacími stanicami pohonných látok), akceptujúcich palivové karty ako prostriedku bezhotovostnej úhrady za odobraté pohonné látky. Uchádzač musí disponovať čerpacími stanicami/výdajnými miestami plošne pokrývajúcimi územie Slovenskej republiky, a to minimálne:

* + - postačujúce je pokrytie každého okresu minimálne jednou čerpacou stanicou.

Taktiež je uchádzač povinný zabezpečiť tankovanie pohonných hmôt prostredníctvom palivových kariet (vlastnými a/alebo zmluvnými partnermi) aj minimálne v:

* + - členských štátoch EÚ (Česká republika, Nemecko, Maďarsko, Rakúsko).

Uchádzač predloží najneskôr ku dňu podpisu rámcovej dohody zoznam všetkých čerpacích staníc spĺňajúcich vyššie uvedené požiadavky, na ktorých je možné počas platnosti rámcovej dohody realizovať odber PHL a platbu palivovými kartami (v prípade zmluvných aj formu zmluvného vzťahu, prípadne samotnú zmluvu).

1. **VŠEOBECNÉ POŽIADAVKY NA DODÁVKU PREDMETU ZÁKAZKY**

* 1. **Miesto plnenia –** majoritne Slovenská republika, minoritne členské štáty EÚ (Česká Republika, Nemecko, Maďarsko, Rakúsko). Miestom plnenia sú čerpacie stanice/ výdajné miesta pohonných látok predávajúceho, resp. jeho zmluvných partnerov plošne pokrývajúce územie Slovenskej republiky, členské štáty EÚ (Česká republika, Nemecko, Maďarsko, Rakúsko).

* 1. **Termín plnenia –** priebežne po dobu platnosti rámcovej dohody.
  2. **Zabezpečenie predmetu zákazky** – uchádzač zabezpečí dodávku predmetu zákazky s vlastným personálnym a technickým vybavením, prípadne technickým a personálnym vybavením vlastným a/alebo zmluvnými partnermi.
  3. **Záručné podmienky** - záručné – reklamačné podmienky na dodávané pohonné látky v súlade s platnou právnou úpravou Slovenskej republiky.